Žydrūnas Ilgauskas

Žydrūnas Ilgauskas (pravardė Big Z, g. 1975 m. birželio 5 d. Kaune) – vienas geriausių visų laikų Lietuvos krepšininkų.

Žydrūno Ilgausko ūgis – 220 cm, svoris – 118 kg. Žaidė vidurio puolėjo pozicijoje.

Yra patyręs daugybę kojų traumų, dėl kurių praleido nemažai rungtynių. Maždaug nuo 2002 m. rimtų traumų nebepatyrė ir tapo vienu geriausių NBA centrų.

2010 m. vasario 8 d. buvo išmainytas Vašingtono „Wizards“ klubui.http://www.nba.com/wizards/news/trade_100217.html 2010 m. vasario 24 d. klubas išpirko Ž. Ilgausko kontraktą.http://www.usatoday.com/sports/basketball/nba/wizards/2010-02-25-ilgauskas-buyout_N.htm 2010 m. kovo 23 d. pasirašė vienerių metų, kaip pranešama, 925,000 JAV dolerių kontraktą su Klyvlendo „Cavaliers“.http://sports.espn.go.com/nba/news/story?id=5020973

2007 m. tapo pirmuoju lietuviu, žaidusiu NBA finale.

Paskutinįjį sezoną žaidė Miami Heat klube, į kur perėjo kartu su LeBron James. 2011 m. rugsėjo 30 d. baigė krepšininko karjerą.http://sportas.delfi.lt/basketball/zilgauskas-nusprende-baigti-krepsininko-karjera.d?id=50215010 2012 m. sausio 18 d. tapo Klyvlendo „Cavaliers“ klubo vyriausiojo vadybininko asistentu.http://sportas.delfi.lt/basketball/zilgauskas-tapo-cavaliers-klubo-vyriausiojo-vadybininko-asistentu.d?id=54369815

Ž. Ilgauskui iki šiol priklauso „Cavaliers“ ekipos rekordai – daugiausiai sužaista rungtynių (777), 1269 blokai.Ž. Ilgauskas pagerbtas Klivlande – jo marškinėliai iškelti į „Quicken Loans“ arenos palubes

2014 m. vasario mėnesį Ž Ilgauskui buvo suteikta JAV pilietybė.Krepšinio garsenybė Ž. Ilgauskas tapo JAV piliečiu

2014 m. kovo 9 d. pagerbdama žaidėją „Cavaliers“ komanda arenos palubėse pakabino 11-uoju numeriu pažymėtus Ž. Ilgausko marškinėlius.Ž.Ilgausko marškinėliai pakilo į arenos palubes Klivlende Lietuvis tapo trečiu europiečiu, kurio marškinėlius pagerbė NBA komanda. Anksčiau taip pagerbti Draženas Petrovičius ir Vlade Divacas.

 Pasiekimai 
 1998 m. – NBA naujokų mačo naudingiausias žaidėjas,
 2003, 2005 m. dalyvavo NBA visų žvaigždžių mačuose,
 1994–1996 m. tapo LKL vicečempionu,
 2007,2011 m. NBA vicečempionas
 Daugiausiai sužaistų rungtynių „Cavaliers“ komandoje (771)
 Daugiausiai atkovojo kamuolių po krepšiais „Cavaliers“ komandoje (5904)
 Daugiausiai blokuotų varžovų metimų „Cavaliers“ komandoje (1269)
 Antras pagal rezultatyvumą žaidėjas „Cavaliers“ komandoje (10616)

 Šaltiniai 

 Nuorodos 
 NBA.com profilis – Žydrūnas Ilgauskas

Kategorija:Lietuvos krepšininkai